《夏日稚登元穆诸丈过山堂小集得三字》
明代·孙继皋

六月林亭伏日三，客来新故坐相参。深杯高宴疑河朔，脩竹清川想渭南。

动地繁阴云物变，映山残照雨丝含。五湖渐有扁舟兴，秋到澄波净蔚蓝。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。